Saya mau tau Hirarki gala dari Tuanku. Jelaskan dalam bahasa minangkabau

Dalam hirarkri ulama tradisonal di Minangkabau, gala tuanku barado di ateh gala "peto" jo "labai", yakni gala untuak sasurang nan alah manguasai fikih, tarekat, jo ilimu hakikaik. Saurang labai atau peto hanyo diagiah hak mamimpin jamaahnyo, jo alun berhak mamimpin surau surang.

Tardapek gala lainnyo di bawah tuanku. Saurang murik nan alah batahun-tahun baraja pado saurang tuanku jo dipicayo untuak maagih bimbingan ka murik-murik lainnyo digala malin. Saurang malin alah mamiliki pangatahuan agamo nan labiah lueh dari murik-murik lainnyo. Murik nan mamiliki panguasoan dalam ilimu fikih diagiah gala pakih. Adapun murik nan alah manghafal Alquran diagih gala kari.

Tingkatan di ateh gala tuanku adolah syekh, gala paliang tinggi saurang ulamo di Minangkabau, yakni guru besar para ulama. Gala syekh diagiah dek guru ka muriknyo sacaro barantiang sabagai pangakuan inyo alah mampunyai ilimu agamo paripurna, takah halnyo Pono diagiah gala Syekh Burhanuddin Ulakan dek gurunyo, Abdurrauf as-Singkili.